Rokburgo

eta|Castello della Pietra, Ligurio, Italio
eta|rokburgo Sloup, Luzacia montaro (Einsiedelei Bürgstein)
Rokburgo estas mezepoka burgo, ĉe kiu naturaj rokaĵoj estis utiligata por konstrui la burgon. Topografe rokburgo apartenas al la grupo de altaĵburgoj.

 Instalaĵo 
La diferenco al ordinara altaĵburgo estas, ke tiu uzas la naturan rokon nur kiel fundamento por la konstruaĵoj. Ĉe rokburgo la kompleta roko estas uzata kaj la kompleta burgo au parton de la burgo estas ĉizelita en la rokon.

La roko ĉiamestas integrita en la burga instalaĵo. Se la rokaĵo estas facile prilaborebla (ekzemple sabloŝtono) ĉambroj, koridoroj, ŝtuparoj, putoj kaj akvosisternoj estas konstruitaj en ĝi. La el ligno konstruitaj konstruaĵoj uzis la rokon kiel fundamento kaj vando. Restaĵoj de lignoj ne konserviĝis, sed situo kaj aspekto estas rekonstruitaj pro la trabaj truoj.

Rokburgoj ekzistas relative ofte en suda Palatinato (Palatinata Arbaro), en norda Alzaco (Nordvogezoj) krome en norda Bohemio kaj la Saksa Svislando, kie troviĝas sabloŝtonaj rokoj, kiuj estas kondiĉo por relative facila konstruo de rokburgo.

La plej multaj rokburgoj ne plu ekzistas hodiaŭ. Ofte la instalaĵoj estis malkonstruitaj kaj ili estis uzataj de la apudaj homoj kiel ŝtonminejo. Krom la ŝpuroj en la roko ne restis multe. Kelkaj rokburgoj ankoraŭ estas imponaj ruinoj, ekzemple Burgo Neuwindstein. Nur malmultaj rokburgoj estis rekonstruitaj en la antaŭlasta jarcento, kiel ekzemple la burgon Berwartstein fine de la 19a jarcento kaj la regnan burgon Trifels, kiu estis plivastigita en la tempo de la Nacisocialismo al „nacia konsekrejo“. En ambaŭ kazoj ne temas pri rekonstruo, sed pri novtempa kreado.

 Elĉizita burgo 
eta|La komplete el sabloŝtono elĉizita pordegokonstruaĵo de la burgo Rotenhan

Por tiaj burgoj oni ankaŭ povas uzi la terminon elĉizita burgo.Piper, Otto: Burgenkunde. Bauwesen und Geschichte der Burgen. München 1912, S. 559. Ekzemploj de tiu konstrutipo estas burgo Fleckenstein, regna burgo Trifels kaj burgo Altwindstein. Estas certa simileco al la kavernburgoj, kiuj ofte estas pligrandigitaj de artefaritaj ĉambroj.

 Gravaj Rokburgoj 
eta|rokburgo Neurathen, Saksa Svislando, Germanio (Bastei-ponto de 1851)
eta|Burgo Regenstein, Harzvorland, Germanio

en Francio:
 Burgo Fleckenstein, Vogezoj

En Germanio:
 Burgo Altdahn, Palatinata Arbaro
 Burgo Grafendahn, Palatinata Arbaro
 Burgo Tanstein, Palatinata Arbaro
 Burgo Scharzfels, piede de la Harco
 Rokburgo Neurathen, Saksa Svislando
 Neuer Wildenstein, Saksa Svislando
 Winterstein, Saksa Svislando
 Burgo Regenstein, Harzvorland
 burgo Buchfart, Turingio

En Ĉeĥio:
 Burgo Frýdštejn, Bohemia paradizo
 Rokburgo Rotštejn, Bohemia paradizo
 Rokburgo Valečov, Bohemia paradizo
 Rokburgo Vranov, Bohemia paradizo
 Burgo Helfenburk, Duba Svislando
 Rokburgo Sloup, Luzacia montaro
 Rokburgo Šaunštejn, Bohemia Svislando

En Italio:
 fortikaĵo Covolo (Covolo di Butistone), Venetio

 Referencoj 

 Literaturo 
 Marco Bollheimer: Felsenburgen im Burgenparadies Wasgau–Nordvogesen,, 3a eldono, Selbstverlag, Karlsruhe, 2011 ISBN=978-3-9814506-0-6
 Walter Herrmann: Auf rotem Fels. G. Braun Buchverlag Karlsruhe, ISBN 978-3765085659


Kategorio:Altaĵburgoj
Kategorio:Burgotipoj